india  - ஏனைய கவிதைகள்

வாக்கு கேட்ட மந்திரியின் 
  வாசம் என்ன பணமா.! 
 ஒட்டு போட்ட ஏழைகளோ 
 பட்டினியில் பிணமா.! 
 கோடி கணக்கில் நடக்குதையா 
 நாட்டுக்குள்ளே ஊழல்.!_தெருக் 
  கோடி அதை கேட்டு நின்றால் 
 காவல்துறை ஏவல்.! 
 லஞ்சத்துக்கு காவல் நிற்கும் 
 வஞ்சம் கொண்ட சட்டம்.! _ எங்கள் 
  பஞ்சம் போக்க நாதியில்லை _ ஆனாலும் கேட்கிறார்கள் "வல்லரசு" பட்டம்.! 
 பருப்பு மணம் நுகரகூட 
  வசதி இங்கில்ல.! _ஆனால் 
 கருப்பு பணம் கொட்டிகிடக்கு 
 சுவிசு வங்கில.! 
 குடியரசு நாட்டினிலே 
  குற்றம் ரொம்ப நீளுது.! 
 "ஸ்பெக்ட்ரம்" போன்ற ஊழல்களோ 
  வரம்பு எல்லை மீறுது.! 
 வயிற்றுப்  பசிக்கு திருடியவன் 
 வய்தா போட்டு அலைகிறான்.! _ நாட்டின் 
  வயிற்றில் அடிச்சு வாழ்பவனோ 
 "ராசா" வாழ்கை வாழ்கிறான்.! 
 ஏழைபாளை குடியிருக்க 
  இல்லை ஒரு உறைவிடம்.! 
 முதலடிக்கும் வரிசையிலே 
  முதல்வருக்கே முதலிடம்.! 
 அம்பானியும் மனிதன்தானே 
 அவனுக்கோ "அன்டிலியா"வீடு.! _ நாட்டின் 
 அச்சானியாம் விவசாயிக்கோ 
 கையில் திருவோடு.! 
 எங்கள் பைப்படியே  பரவாஇல்லை 
 பகுதிநேர சண்டைதான்.! 
 பார்லிமென்ட் பாணியெல்லாம் 
  பகல் முழுதும் சண்டைதான்.!